b'\n_START_ARTICLE_\nKarel Rakovec\n_START_SECTION_\n\xc5\xbdivljenjepis\n_START_PARAGRAPH_\nRakovec je leta 1944 na ljubljanski filozofski fakulteti diplomiral iz primerjalne knji\xc5\xbeevnosti. Po diplomi je do 1948 pou\xc4\x8deval na srednjih \xc5\xa1olah v Gorici in Trstu od koder se je izselil v Argentino, kjer je pri ve\xc4\x8d zalo\xc5\xbeni\xc5\xa1kih hi\xc5\xa1ah in knjigarnah slu\xc5\xbeboval na oddelkih z mednarodno literaturo.\n_START_SECTION_\nLiterarno delo\n_START_PARAGRAPH_\nRakovec je prve pesmi objavil 1940 in 1941 v literarnem mese\xc4\x8dniku Dom in svet, sodeloval pa je tudi z almanahom Krog. V Argentini pa se je pridru\xc5\xbeil Balanti\xc4\x8devemu literrarnemu krogu. V revijah Vrednote in Meddobje ter v zborniku Svobodna Slovenija je objavljal pesmi, psni\xc5\xa1ke prevode, \xc4\x8dlanke in eseje. Izbor Rakov\xc4\x8devih prevedenih sonetov pa je iz\xc5\xa1el v zbirki Posneti soneti (Buenos Aires, 1987).'